text: Kommune advarer: Undgå kontakt med forurenet vand
  02 februar 2016 kl. 14.17
  Det urensede spildevand, der løber ud i Kolding Å, indeholder fækale bakterier, der kan være sundhedsskadelige.
  Kolding Kommune advarer nu borgerne mod at komme i kontakt med det urensede spildevand, der fortsat skaber problemer i Kolding Åpark. Borgerne opfordres til, at undgå kontakt med vandet ved udløbet af Kolding Å og i Kolding Fjord.  Det gælder f.eks. ved vinterbadning eller kajaksejlads.
  -Det er sundhedsskadeligt og det kan give maveonde eller diarre, hvis man kommer i kontakt med det, fortæller Miljøtekniker Birgitte Braae Andresen fra Kolding Kommune til TV SYD.
  Ifølge kommunen skal borgerge også være på vagt, hvis hunden den skal luftes. Her gælder det, at hunden bør undgå at drikke eller bade i vandet.
  BlueKolding forventer, at lækagen er lukket senest onsdag. Men herefter vil der gå nogle dage, før det igen er forsvarligt at vinterbade eller sejle i kajak.
  Tirsdag gik der hul på en hovedledning og siden da, har kommunens miljøafdeling arbejdet med at få skaden repareret.
  Det er det meste af Koldings spildevand, der bliver samlet ved forrenseanlægget, hvor lækagen er.
  Følg arbejdet her: BlueKoldings Facebook
  
  